Diari Oficial de la Generalitat Valenciana


Sumari del DOGV 2785, del 05-07-1996 (1996/838698)

RESOLUCIÓ de 22 de març de 1996, del director general de Justícia de la Conselleria d'Administració Pública per la qual s'acorda inscriure en el Registre de Fundacions de la Comunitat Valenciana a la Fundación Mediterráneo.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2785

Data del DOGV
:   05-07-1996

Secció del DOGV
:   ALTRES DISPOSICIONS

Número del document
:   1996/838698


Data del document
:   22-03-1996

Organisme emissor
:   Conselleria d'Administració Pública

Tipus de document
:   Resolució

RESOLUCIó de 22 de març de 1996, del director general de Justícia de la Conselleria d'Administració Pública per la qual s'acorda inscriure en el Registre de Fundacions de la Comunitat Valenciana a la Fundación Mediterráneo.   
Vist l'expedient iniciat a instàncies del Sr. Eduardo Arnau Ruvira, com a secretari de la Fundació Mediterráneo, pel qual se sol·licita la seua inscripció en el registre de Fundacions, basant-se en els següents:  
FETS  
PRIMER. Que d'acord amb l'escriptura pública de data 12 de febrer de 1996, atorgada davant el notari del Col·legi de València, Sr. Pascual de Miguel, amb el número 697 de protocol, Sr. Juan José Murria Bau i el Sr. Eduardo Arnau Ruvira, en el seu nom, manifesten en aquest acte la voluntat de constituir la denominada Fundación Mediterráneo.  
SEGON. L'objecte i la finalitat de la Fundación, d'acord amb allò establert en l'article 2 dels estatuts incorporats en l'escriptura fundacional, és el següent:  
La Fundación Mediterráneo es constitueix en interés general de l'esport valencià i pretén beneficiar determinades entitats esportives els equips de les quals representen la Comunitat Valenciana en les diferents competicions nacionals i internacionals en què participen, procurant els recursos per cobrir els corresponents pressupostos, promovent i divulgant, també, les especialitats esportives patrocinades, mitjançant l'organització d'esdeveniments, , actes socials i publicacions susceptibles de propagar la cultura esportiva i contribuir a la formació de la joventut i la millora de la qualitat de vida.   
TERCER. El capital inicial de la fundació, segons consta en l'apartat tercer de la carta fundacional de data 12 de febrer de 1996, és de sis milions cinc-centes vint-i-cinc mil pessetes (6.525.000' PTA), segons el certificat del Banco de Comercio, oficina del carrer de Sorní, núm. 8, de València, que acredita l'obertura d'un compte a nom de la Fundación Mediterráneo amb la quantitat esmentada.  
QUART. D'acord amb els articles 4.5 i 6 dels estatuts i amb l'apartat quart de la carta fundacional, el govern de la fundació estarà a càrrec d'un patronat, que estarà constituït per un mínim de tres membres i un màxim de quinze, d'entre els quals s'elegirà un president i un secretari, i el nomenament d'aquest últim pot recaure en alguna persona que no siga membre del Patronat. Poden ser membres del Patronat les persones físiques amb plena capacitat d'obrar i no inhabilitades per a l'exercici de càrrecs públics, i també les persones jurídiques que designen una persona natural que les represente. El càrrec de patró tindrà una vigència de quatre anys i les successives renovacions, si s'escau, tindran efecte per igual període de temps, i s'exercirà el càrrec de franc, sense perjudici de ser reemborsades les despeses ocasionades en l'exercici de la seua funció, sempre que estiguen degudament justificades.  
Les persones compareixents nomenen com a patrons les persones següents: Sra. Rosa Barceló Martorell, Sr. Carlos Pascual de Miguel, Sr. Jesús de la Cuadra Oyanguren, Sr. José Cros Garrido, Sra. Esther Fonfria Novella, Sr. Vicente Boluda Crespo, Sra. Brígida Dolera Frasquet, Sr. José Luís Zaragosi Esparza, Sr. Jesús álamo Martínez, Sr. Juan José Murria Bau i la Sra. María Leonila Cristescu de la Iglesia.  
Segons el certificat de data 12 de febrer de 1996, adjunt a l'escriptura d'elevació a públics dels acords de la Junta de Patronat, atorgada davant el notari del Col·legi de València, Sr. Carlos Pascual de Miguel, en data 12 de febrer de 1996, i amb número de protocol 698, els càrrecs del primer patronat queden atribuïts de la següent manera:  
PRESIDENT: Sra. Rosa Barceló Martorell  
SECRETARI: Sr. Eduardo Arnau Ruvira, el qual no és membre del Patronat.  
VOCALS: Sr. Carlos Pascual de Miguel, Sr. Jesús de la Cuadra Oyanguren, Sr. José Cros Garrido, Sra. Esther Fonfria Novella, Sr. Vicente Boluda Crespo, Sra. Brígida Dolera Frasquet, Sr. José Luis Zaragosi Esparza, Sr. Jesús álamo Martínez, Sr. Juan José Murria Bau i la Sra. María Leonila Cristescu de la Iglesia.  
Totes les persones designades accepten expressament els esmentats càrrecs.  
FONAMENTS JURíDICS  
PRIMER. La Constitució recull, en el títol I, capítol II, secció II, article 34, el dret de fundació per a finalitats d'interès general.  
SEGON. L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de finalitats d'interès general.  
TERCER. La carta fundacional i els estatuts continguts en l'escriptura pública de 12 de maig de 1995, atorgada davant del notari Sr. Carlos Pascual de Miguel, núm. 697 de protocol, reuneixen els requisits bàsics dels articles 8 i 9 de la vigent Llei 30/94, de 24 de novembre i les altres prescripcions de l'articulat, excepció feta de l'article 14, puix s'entén sotmesa al protectorat de la Generalitat Valenciana en virtut del que disposa l'article 3 dels estatuts fundacionals en relació amb l'article 9.1c) de la Llei 30/94 esmentada, per la qual cosa la Fundación Mediterráneo pot ser reconeguda com a fundació.  
QUART. Examinades les finalitats de la fundació i la dotació, aquests són considerats d'interés general i la dotació inicialment suficient per a la seua inscripció, d'acord amb el que estableix l'article 11.b) del Decret 60/95, de 18 d'abril, del Govern Valencià de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.  
CINQUÉ. L'expedient ha estat tramitat a la Direcció General de Justícia, de la Conselleria d'Administració Pública, a través del Servei d'Entitats Jurídiques, en virtut de les atribucions que té conferides pel Decret 210/1995, de 24 de juliol, del Govern Valencià, pel qual s'aprova el Reglament Orgànic i Funcional de la Conselleria d'Administració Pública, en relació amb el Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana.  
Vists la Constitució, la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, el Decret 60/95, de 18 d'abril, del Govern Valencià i l'Ordre de 19 de gener de la Conselleria d'Administració Pública per la qual s'estableix la data d'inici de les activitats del Registre i Protectorat de Fundacions, resolc:  
PRIMER. Inscriure com a fundació la denominada Fundación Mediterráneo, amb domicili a 46475-València, plaça Alfons el Magnànim, 1, planta 6.  
SEGON. Aprovar els estatuts pels quals ha de regir-se aquesta, elevats a escriptura pública de data 12 de febrer de 1996, atorgada davant el notari del Col·legi de València, Sr. Carlos Pascual de Miguel, amb el núm. 697 de protocol.   
Notifiqueu la present resolució, al temps que s'avisa que contra aquesta, que no posa fi a la via administrativa, es pot interposar un recurs ordinari davant aquest mateix òrgan o davant el conseller d'Administració Pública, en el termini d'un mes, comptador a partir de la data de la notificació, de conformitat amb el que disposen el Decret 60/1995, de 18 d'abril, del Govern Valencià de Creació del Registre i Protectorat, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 22 de març de 1996.- El director general de Justícia: Eloy Velasco NúÑez.